Karolina Kibbermann

Karolina Kibbermann (sündinud 14. veebruaril 2002) on eesti võrkpallur. Ta kuulub Eesti võrkpallikoondisse ning alates hooajast 2023/24 mängib Eestis TalTechi võrkpallinaiskonnas. Karolina Kibbermann kutsuti esimest korda Eesti naiste võrkpallikoondise juurde 2019. aastal, kuid rahvusvahelistel mängudel sellel aastal koosseisu ei kuulunud. 2021. aastal kuulus Kibbermann koondise nimekirja EM-valikturniiril Valgevenes. 2023. aastal võideti Euroopa Hõbeliiga. Ta on ühel korral esindanud Eestit EM-finaalturniiril (2023). Hooajal 2018/19 õppis Kibbermann Audentese Spordikoolis ning mängis Eesti meistrivõistlustel nii Audentese SG/Noortekoondises kui ka Tallinna Ülikooli võrkpallinaiskonnas, kuid kummagi naiskonnaga medalitele ei jõutud. Karolina täitis mõlemas naiskonnas pigem vahetusmängija rolli. Hooajal 2019/20 esindas ta Audentese SG/Noortekoondist. Eesti karikavõistlustel jõuti poolfinaali, Balti liigas põhiturniirilt play-offi ei pääsetud. Eesti meistrivõistlused peatati kevadel koroonapandeemia tõttu ning medalikohti liigas välja ei mängitud. Hooajal 2020/21 esindas ta Tallinna Ülikooli võrkpallinaiskonda Eesti meistri- ja karikavõistlustel, kus meistrivõistlusel saadi viies koht ja karikavõistlustel jäädi pidama veerandfinaali. Karolina oli naiskonnas üks põhimängijaid. Balti liigas osales ta osades mängudes TalTech/Tradehouse ridades. Hooajaks 2021/22 sõlmis ta esmakordselt lepingu välisklubiga, siirdudes Prantsusmaale Volero Le Cannet teise liiga naiskonda Volero Le Cannet Cote d’Azur. Asjaolude kokkulangemise tõttu sai ta mängida ka Volero Le Cannet profiklubi eest, kus peatreeneriks oli Eesti naiste võrkpallikoondise (endine) peatreener Lorenzo Micelli. Profiklubile aitas Karolina tagada koha Prantsusmaa karikafinaalis. Volero Le Cannet Cote d’Azuriga lõpetati Prantsusmaa teine liiga 15. kohaga. Hooajaks 2022/23 vahetas Kibbermann Prantsusmaal klubi ning liitus meistriliiganaiskonnaga Marcq-en-Barœul. Prantsusmaa karikavõistlustel langeti konkurentsist 1/8 finaalis, kus tuli tunnistada Kertu Laagi koduklubi RC Cannes paremust. Prantsusmaa meistrivõistlustel lõpetati põhiturniir 11. kohaga, mis säilitas koha liigas kuid pääsu play-offi ei taganud. Karolina oli meistriliiga naiskonna teine sidemängija ning sekkus mängudesse episoodiliselt. Samuti käis ta aeg-ajalt mängimas klubi esiliiga naiskonna eest. Balti liiga 2023/24 TalTechiga Eesti meistrivõistlused 2023/24 TalTechiga Eesti karikavõistlused 2023/24 TalTechiga Individuaalsed auhinnad 2023/24 Eesti meistrivõistluste parim sidemängija Kibu TalTechi! 🏃‍♀️ TalTech Volleyball Instagram, 14.09.2023. Selgusid naiste võrkpallikoondise kandidaadid ERR, 17.04.2019. Võrkpallikoondise peatreener valikmängu eel: peame olema stabiilsemad ERR, 13.05.2021. Anu Säärits: Kibbermann: ma ei olnud valmis, aga kui töö antakse, tuleb ära teha ERR, 27.06.2023. Rahvusnaiskond alustab EMi Prantsusmaa vastu. Peatreener: tahan, et usuksime iseendasse, ei annaks alla ja oleksime toetavad Eesti Võrkpalli Liit, 15.08.2023. Mängijate statistika Eesti meistrivõistlused 2018/19. Eesti Naiste Karikavõistlused 2019 Estonian Volleyball Fed. Baltic Women's Volleyball League 2019-2020 Baltic League. Võrkpallis jäävad täiskasvanute Eesti meistritiitlid sel aastal jagamata ERR, 13.03.2020. Eesti Naiste Karikavõistlused 2020 Estonian Volleyball Fed. Naiste Eesti meistrivõistlused 2020/21 Estonian Volleyball Fed. Baltic Women`s Volleyball League 2020-2021 Baltic League. ÜLEVAADE ⟩ Need 28 Eesti võrkpallurit mängivad sel hooajal välisliigas, Postimees, 30.09.2021. Kertu Laak: Laagi ja Miileni 5 küsimust. Karolina Kibbermann: kaks tiimi, kümned ekstreemspordialad ja üks Vaffel Võrkpall24, 20.12.2021. Kibbermanni koduklubi pääses Prantsusmaa karikavõistlustel finaali ERR, 02.04.2022. ANNONCE MERCATO au Centre Commercial Aushopping Englos les Géants, Marcq-en-Barœul YouTube, 30.06.2022. Nädal piiri taga: Saare mäng Bahreinis sisaldas punaseid kaarte ja ähvardusi ERR, 30.01.2023. BONHEURS COLLATÉRAUX Ligue Nationale de Volley, 07.04.2023. Karolina Kibbermann Mängija profiil CEV kodulehel Karolina Kibbermann Koondis 2021, Eesti Võrkpalli Liit Karolina Kibbermann Volleybox